CELEX: 31982D0431
Language: el
Date: 1982-06-22 00:00:00
Title: 82/431/EOK: Απόφαση τής Επιτροπής τής 22ας Ιουνίου 1982 περί εγκρίσεως προγράμματος πού αφορά τίς εγκαταστάσεις μεταποιήσεως καί εμπορίας προϊόντων τού τομέα τών ζώντων ζώων στήν Ελλάδα, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31982D0431

82/431/EOK: Απόφαση τής Επιτροπής τής 22ας Ιουνίου 1982 περί εγκρίσεως προγράμματος πού αφορά τίς εγκαταστάσεις μεταποιήσεως καί εμπορίας προϊόντων τού τομέα τών ζώντων ζώων στήν Ελλάδα, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 186 της 30/06/1982 σ. 0061 - 0061

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Ιουνίου 1982  περί εγκρίσεως προγράμματος που αφορά τις εγκαταστάσεις μεταποιήσεως και εμπορίας προϊόντων του τομέα των ζώντων ζώων στην Ελλάδα, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ελληνική γλώσσα είναι το μόνο αυθεντικό)  (82/431/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των όρων μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι στις 22 Ιουλίου 1981 η ελληνική κυβέρνηση ανακοίνωσε το πρόγραμμα που αφορά τις εγκαταστάσεις μεταποιήσεως και εμπορίας προϊόντων του τομέα των ζώντων ζώων·  ότι το εν λόγω πρόγραμμα αποβλέπει στη δημιουργία και αναδιάρθρωση των εγκαταστάσεων εμπορίας και μεταποιήσεως:  - βοείου, χοιρείου, προβείου και αιγείου κρέατος,  - γάλακτος και γαλακτοκομικών προϊόντων,  - κρέατος και αυγών πουλερικών,  με σκοπό την αύξηση της παραγωγικότητας και της αποδοτικότητας, τη βελτίωση της ποιότητας, την προσαρμογή στις υγειονομικές απαιτήσεις και τη μεγαλύτερη συμμετοχή των παραγωγών στη μεταποίηση και στην εμπορία· ότι επομένως αποτελεί ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, γεγονός που αποδεικνύει ότι οι στόχοι του άρθρου 1 του εν λόγω κανονισμού μπορούν να επιτευχθούν στους σχετικούς τομείς· ότι η προθεσμία που ορίστηκε για τη θέση σε εφαρμογή του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 υπό ζ του εν λόγω κανονισμού·  ότι η Μόνιμη Επιτροπή Γεωργικών Διαρθρώσεων δεν διατύπωσε γνώμη εντός της προθεσμίας που ετέθη από τον πρόεδρό της,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα που αφορά τις εγκαταστάσεις μεταποιήσεως και εμπορίας προϊόντων του τομέα των ζώντων ζώων, που ανακοινώθηκε από την ελληνική κυβέρνηση στις 22 Ιουλίου 1981 σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ελληνική Δημοκρατία.  Έγινε στις Βρυξέλλες, στις 22 Ιουνίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.